באופן דומה, הביטוי a.b פירושו האות a ו-b וביניהן כל תו, והביטוי ab*c פירושו האותיות a ו-c וביניהן האות b בכמות כלשהי (ac,abc,abbc,abbbbbbbc וכו').
תחליף כל הופעה של המילה grey או gray במילה white. (% מפעיל את הפקודה על כל השורות ו-s פירושו החלפה, substitute).
search globally for lines matching the regular expression, and print them
כלומר, אם למשל נרצה להדפיס את כל השורות בקובץ בשם input.txt המתחילות בספרה 2,3,4 או 5 נעשה זאת כך:
grep "^[2-5]" input.txt
sed -e '/^ *$/d' in.txt
$line=~s/grey(?= sky)/blue/g
SELECT zip FROM zipcode WHERE REGEXP_LIKE(zip, '[^[:digit:] ]')
כיום ניתן למצוא תמיכה בביטויים רגולריים כמעט בכל שפת תכנות נפוצה. כדאי להעיר שבמרבית המקרים, התמיכה שיש בשפות התכנות בביטויים רגולריים מרחיבה את הביטויים האפשריים גם לכאלו שמבחינה תאורטית אינם רגולריים. במנועי חיפוש כמעט ולא מוצאים אופציות לשימוש בביטויים רגולריים, דוגמה חיובית לכך הייתה מנוע החיפוש של גוגל לקטעי קוד, Google Code Search, שפעל בין 2006—2012. דוגמה למנוע חיפוש פנימי באתר גדול, שהייתה בו בעבר תמיכה מוגבלת בביטויים רגולריים, אך היא בוטלה, הוא eBay. אתר ויקיפדיה תומך בחיפוש ביטויים רגולריים בחיפוש בקוד המקור (insource://).
פירוט לגבי כל סוגי התווים המשמשים בביטויים רגולריים אפשר למצוא בקישורים בתחתית ערך זה.
גדוד הסיור המדברי
יחידת הסיור המדברי (יחס"ר 585; מכונה גם "היחס"ר הבדואי" או "סיירי המדבר") היא יחידת חי"ר, שבה משרתים בעיקר חיילים בדואים, אך גם ערבים ישראלים, נוצרים, ואף יהודים המשרתים בפלוגת הסיוע המנהלתית. עד 4 ביולי 2017 נקראה בשם גדוד הסיור המדברי.
היסטוריה.
בשנת 1985 פנה עלי חילף, מהישוב חילף-טאבש ששירת בפיקוד דרום ביוזמה להקמת היחידה. עלי פנה במכתב לרמטכ"ל משה לוי ("מוישה וחצי") בהצעה להקים יחידה בדואית, כדוגמת סיירת שקד, על מנת למסד את נושא הגיוס של בני העדה הבדואית על בסיס התנדבותי. באוגוסט 1985 התקיימה פגישה בין עלי חילף, הרמטכ"ל משה לוי, אלוף פיקוד הדרום האלוף בר-כוכבא ותת-אלוף יצחק רבין מפקד אוגדה 252. בפגישה התקבלה החלטה להקמת היחידה והרמטכ"ל הסמיך את עלי חילף לטפל בנושא הגיוס להקמת היחידה. הגיוס החל בנובמבר 1985. ב-28 בפברואר 1986 נערך הטקס של הקמת היחידה בשגב שלום, בנוכחות השייח עוודה אבו מואמר. המפקד הראשון של היחידה היה פרייג' עזזמה. בשנת 1988 החליף עלי חילף את עזזמה בפיקוד על היחידה שעליה פיקד עד 1989. המפקד השלישי של היחידה היה עאטף גריפאת מהיישוב זרזיר שפיקד עליה בשנים 1989–1992.
בשנת 1989 עבר עלי חילף לשרת כקצין אגם בכלא קציעות ובשנת 1990 מונה חילף על ידי האלוף מתן וילנאי ורמ"ט פיקוד דרום יוסי מלמד כפרויקטור של האלוף בנושא הגברת הגיוס ההתנדבותי בקרב בני הנוער של בני העדה הבדואית, על ידי החדרת הגדנ"ע לבתי הספר הבדואיים. כתוצאה מפעילויות אלה עלו בשנים 91–92 אחוזי הגיוס בקרב בני העדה בצפון ובדרום והוחלט להגדיל את היחידה לרמת גדוד.
הגדוד הוקם רשמית בשנת 1992 עם הגעתו של סא"ל דינו זאב מחיל ההנדסה הקרבית שפיקד על הגדוד ועל הקמתו. תחילה הוכפף למעפ"ד (מפקדת עורף פיקוד דרום) בפיקודו של אל"ם אבי בכר ומאוחר יותר הוכפף להחטיבה הדרומית ברצועת עזה. בתחילה מנה הגדוד 2 פלוגות מבצעיות: פלוגה א' בפיקודו של סרן סמיר סוועד ופלוגה ב' תחת פיקודו של סרן עאבד אבו האני מרהט. הפלוגה השלישית הוקמה על בסיס פלוגת אימון מתקדם בפיקודו של סרן ליאור גבאי, וכבר בתחילת שנת 1993 הגדוד הפך מבצעי. עם חתימת הסכמי אוסלו בספטמבר 1993 הגדוד תפס חלק נכבד בהגנת קו הבט"ש מצפון רצועת עזה, מחסום ארז ועד דרום רצועת עזה בואכה מעבר סופה-מחסום סופה/כרם שלום ועד ציר פילדלפי.
עם הזמן גדל הגדוד וכיום הוא מונה 2 פלוגות סדירות, פלוגת קבע (היחידה בצה"ל) ופלוגת מפקדה המורכבת מחיילים בדואים ויהודים. בשנת 2011 הוקמה פלוגת מילואים במסגרת הגדוד, שקבעה שני תקדימים: פלוגה קרבית של לוחמים מוסלמים במילואים ופלוגת מילואים, שמשרתת במסגרת גדוד סדיר.
עד שנת 2005 מפקדי הגדוד היו קצינים שהגיעו אליו מיחידות אחרות. החל מספטמבר 2005 ועד אוגוסט 2007 פיקד על הגדוד לראשונה מג"ד בדואי - סא"ל וספי סואעד, שהיה גם המג"ד הבדואי הראשון בצה"ל.
חיילי הגדוד עוברים את הטירונות בבסיס האימונים של גבעתי בקציעות, יחד עם חיילי חטיבת גבעתי. המסלול מורכב מטירונות חי"ר ואימון מתקדם. הפעילות הצבאית של גדוד זה מתמקדת כיום ברצועת עזה ובגבול ישראל-מצרים.
באינתיפאדה השנייה.
במהלך האינתיפאדה השנייה נטל הגדוד חלק נכבד בלחימה בציר פילדלפי, במאבק נגד מנהרות הברחה ברצועת עזה, ובפתיחת צירים. ב-10 בינואר 2002 נהרגו 4 חיילי הגדוד בהתקפה על מוצב אפריקה ליד מעבר כרם שלום, ובאוקטובר של אותה שנה הוענק ליחידה צל"ש מטעם אלוף פיקוד הדרום על הצטיינות בלחימה. ב-11 באפריל 2003 ירה סמל תייסיר אל-הייב ברפיח בטום הורנדל, פעיל תנועת הסולידריות הבינלאומית, בעת שהלה התקרב לעמדה צבאית. הורנדל היה בתרדמת מאז ועד מותו בינואר 2004. אל-הייב הורשע בהריגה ושיבוש מהלכי משפט וב-2005 נגזרו עליו 8 שנות מאסר. ב-2 במאי 2003 ירה קצין בגדוד, סרן אל-הייב, בצלם ג'יימס מילר ברפיח. היורה לא נענש. ב-2009 שילמה ישראל פיצויים בסך מיליון ליש"ט למשפחת הקורבן. ב־12 בדצמבר 2004 נהרגו במוצב JVT הסמוך למעבר רפיח 5 חיילי הגדוד ו-6 נפצעו בהתפוצצות מנהרת תופת.
מבצע צוק איתן.
במהלך מבצע צוק איתן, גדוד הסיור המדברי לקח חלק פעיל במשימות ההתקפיות וההגנתיות. במסגרת פעילות הגדוד, עשרות לוחמי מילואים הוקפצו בצו 8, לראשונה בתולדות היחידה.
יחידת המילואים.
בשנת 2011 הוקמה פלוגת מילואים במסגרת הגדוד. פלוגה זו היא ייחודית בכך שהיא פלוגה קרבית של לוחמים מוסלמים במילואים ופלוגת מילואים, שמשרתת במסגרת גדוד סדיר (בהמשך הוקמו פלוגות מילואים גם בגדודי סדיר אחרים). במהלך מבצע צוק איתן, לוחמי יחידת המילואים הוקפצו בצו 8, לראשונה בתולדות היחידה. מייסד יחידת המילואים ומפקדה כיום הוא רס"ן (מיל') יוני יצחק.
יחידת הסיור המדברי.
ב-4 ביולי 2017 גדוד הסיור עבר הסבה והפך ליחידת סיור, תוך צמצום מספר המשרתים ביחידה, ושילובם של השאר בחטיבות צה"ל השונות. סגירת הגדוד מסמלת את רצון צה"ל בהנחייתו של הרמטכ"ל, גדי איזנקוט, לסגור את הגדודים המגזריים, ולהרחיב בצורה משמעותית את שילובם של בני העדה הבדואית, לתוך צה"ל על זרועותיו השונים.
מדים וסמלים.
מדי הגדוד כוללים כומתה סגולה של חטיבת גבעתי עם סמל חיל הרגלים, נעליים צבאיות אדומות, תג יחידה בדמות ג'יפ מכונף עם נוף מדברי ברקע וסיכה עם סמל דומה.
מלחמת העצמאות היוונית
מלחמת העצמאות היוונית (ביוונית: Ελληνική Επανάσταση του 1821; "המהפכה היוונית של 1821") התקיימה החל מהכרזת העצמאות היוונית מהאימפריה העות'מאנית ב־25 במרץ (כיום יום העצמאות היווני) 1821, עד קבלת העצמאות של יוון באמנת קונסטנטינופול ביולי 1832.
רקע.
יוון נשלטה ברובה המוחלט בידי האימפריה העות'מאנית, פרט לאיים היווניים, החל מכיבוש האימפריה הביזנטית בידי העות'מאנים במהלך המאות 14 וה-15. אולם במאות ה-18 וה-19 החלה להתפתח לאומיות מהפכנית ברחבי אירופה (בהשפעה חלקית של המהפכה הצרפתית), כוחה של האימפריה העות'מאנית פחת, והלאומיות היוונית החלה להביע את עצמה בפומבי תוך קבלת תמיכה ציבורית רחבה במערב אירופה ומתנועת הפילהלניזם.
תחילת המרד.
ב־1814 הקימו לאומנים יווניים גוף התנגדות חשאי בשם "החברה הידידותית" (פיליקי אטריה) באודסה בתמיכתן של קהילות יווניות גדולות ומבוססות בבריטניה ובארצות הברית. גוף זה, בסיוע תומכים במערב אירופה ועזרה חשאית מרוסיה, החל לתכנן מרד בטורקים, כאשר יואניס קפודיסטריאס, פקיד ממשל מהאיים היוניים אשר התמנה לשר החוץ הרוסי, נבחר למנהיג המהפכה המתוכננת. לתאריך תחילת המרד יש מספר גרסאות: 6 במרץ, כאשר אלכסנדר איפסילנטי, מלווה בכמה קצינים יווניים אחרים, חצה את הנהר פרוט ברומניה, או ב־23 במרץ כאשר מורדים כבשו את העיר קלמטה בפלופונסוס, או ב־25 במרץ 1821 (כיום יום העצמאות של יוון), היום שבו הניף הארכיהגמון האורתודוקסי של פטראס את נס המרד בפלופונסוס. התקוממויות מתואמות תוכננו ברחבי יוון, כולל במקדוניה, בכרתים, ובקפריסין. תחת יתרון ההפתעה, ובשל חוסר היעילות העות'מאני, הצליחו היוונים לכבוש את הפלופונסוס ואזורים נוספים.
העות'מאנים התאוששו במהירות והגיבו בכוח, וביצעו טבח בכיוס ובערים נוספות. אולם הענישה גררה אהדה ליוונים במערב אירופה, למרות חשדות של הממשלה הבריטית והממשלה הצרפתית כי המרד הוא מזימה של רוסיה להשתלט על יוון ואולי אף על קונסטנטינופול, ולכבוש אותם מידי העות'מאנים. היוונים לא הצליחו להקים ממשלה יציבה באזורים שבהם שלטו, ובמהרה החלו להילחם בינם לבין עצמם. לחימה חסרת הכרעה ברורה בין היוונים לעות'מאנים המשיכה עד 1825, כאשר הסולטאן הטורקי ביקש עזרה מהואליית החזק ביותר שלו, מצרים.
מצרים נשלטה אז בידי מוחמד עלי אשר היה להוט לבחון את כוחותיו הצבאיים החדישים. הסולטאן העות'מאני גם הבטיח לעלי זכויות על סוריה אם מצרים תיכנס למערכה. הכוח המצרי, תחת פיקודו של בנו אבראהים פאשא, נחת מהים והצליח להשתלט במהירות על האיים האגאיים.
התגייסות אנשי המערב.